3- of 5-deur luikrug
5-deur stasiewa (Variant)
Mk1 tot Mk6: Volkswagengroep A platform
Mk7: Volkswagengroep MQB platform
2-deur: 4211 mm
2-deur: 1760 mm
Die Volkswagen Golf is 'n kompakte motor wat deur die Duitse vervaardiger Volkswagen vervaardig word sedert 1974, en wêreldwyd bemark is oor sewe geslagte. Dit het reeds in verskeie bakkonfigurasies en onder verskillende naamplate verskyn - soos die Volkswagen Rabbit in die Verenigde State en Kanada (Mk1 en Mk5), en die Volkswagen Caribe in Meksiko (Mk1).
Die oorspronklike Golf Mk1 was 'n voorenjin, voorwielaangedrewe plaasvervanger vir die lugverkoelde, agterenjin, agterwielaangedrewe Volkswagen Beetle. Histories is die Golf Volkswagen se topverkopermodel en die wêreld se tweede beste verkoopsmodel, met meer as 29 miljoen eenhede gebou teen 2012. Die Volkswagen Golf se ontwerp is deur die Italiaanse motorontwerper Giorgetto Giugiaro se ateljee Italdesign behartig.
Die grootste deel van die Golfproduksie was aanvanklik in die 3-deur luikrugstyl. Ander variante sluit in 'n 5-deur luikrug, stasiewa ("Variant" van 1993), omskepbare (Cabriolet en Cabrio, 1979-2002, 2011-hede), en 'n Golf-afgeleide knoprugsedan, onder andere Volkswagen Jetta, Volkswagen Vento (vanaf 1992) of Volkswagen Bora (vanaf 1999) genoem. Die motors het vele marksegmente gevul, van basiese persoonlike motors, tot hoëverrigting luikrue ("hot hatches").
Die Volkswagen Golf het deur sy geskiedenis talryke toekennings ontvang. Die Volkswagen Golf Mk6 het die "Wêreldmotor van die Jaar" in 2009 gewen en in 2013 die Volkswagen Golf Mk7. Elke geslag van die Golf was reeds 'n naaswenner in die Europese Motor van die Jaar-toekennings. Die Golf is een van slegs twee motors - die ander is die Renault Clio - wat tweekeer "Europese Motor van die Jaar" was, in 1992 en 2013. Die Volkswagen Golf het die "Car and Driver" se jaarlikse 10 Beste-lys meer as een keer gehaal.
Voorbeelde van modelreekse[wysig | wysig bron]
Volkswagen Citi Golf R-Line (Suid-Afrikaanse modelvariant)
Volkswagen Golf Mk7 in Düsseldorf, Duitsland
Volkswagen Golf Mk8 in Stuttgart, Duitsland
↑ Gareth Kent (30 March 2007). "VW Golf build passes 25 million". carmagazine.co.uk. Besoek op 11 Maart 2008.
↑ Claudia Neumann: Design Lexikon Italien. Köln: DuMont Buchverlag 1999, bl. 213
↑ Syfers vir 1974 tot 1987: 4.7 miljoen 3-deur, 2.55 miljoen 5-deur, volgens: Oswald, Werner (2001). Deutsche Autos 1945–1990, vol.3. Stuttgart: Motorbuch Verlag. pp. 86–87. ISBN 3-613-02116-1.
↑ "Previous Winners" (in Spaans). Car of the Year. Besoek op 2011-11-09.
Ontsluit van "https://af.wikipedia.org/w/index.php?title=Volkswagen_Golf&oldid=2091954"
Die bladsy is laas op 18 Desember 2019 om 21:10 bygewerk.